รัฐบาลไทย-ข่าวทำเนียบรัฐบาล-พม. จัดงาน “มหกรรมประมูลทรัพย์หลุดจำนำ สธค. โรงรับจำนำของรัฐเคียงคู่สังคมไทย” พร้อมพัฒนาการบริการที่เป็นเลิศ ด้วยระบบเทคโนโลยีสารสนเทศที่ทันสมัย
วันจันทร์ที่ 25 กันยายน 2560
พม. จัดงาน “มหกรรมประมูลทรัพย์หลุดจํานํา สธค. โรงรับจํานําของรัฐเคียงคู่สังคมไทย” พร้อมพัฒนาการบริการที่เป็นเลิศ ด้วยระบบเทคโนโลยีสารสนเทศที่ทันสมัย
พม. จัดงาน “มหกรรมประมูลทรัพย์หลุดจํานํา สธค. โรงรับจํานําของรัฐเคียงคู่สังคมไทย” พร้อมพัฒนาการบริการที่เป็นเลิศ ด้วยระบบเทคโนโลยีสารสนเทศที่ทันสมัย เพื่อความพึงพอใจสูงสุดของลูกค้าผู้ใช้บริการ
วันที่ 23 ก.ย. 60 เวลา 11.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า นายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานเปิดงาน “มหกรรมประมูลทรัพย์หลุดจํานํา สธค. โรงรับจํานําของรัฐเคียงคู่สังคมไทย” เพื่อรองรับความต้องการของกลุ่มลูกค้าผู้ใช้บริการ สธค. ได้มีโอกาสเข้าร่วมการประมูลทรัพย์หลุดจํานําที่มีคุณภาพดีและมีความหลากหลายในราคาที่คุ้มค่า ณ ลานกิจกรรม ชั้น 3 ศูนย์การค้าแฟชั่นไอส์แลนด์ เขตคันนายาว กรุงเทพฯ
นายไมตรี กล่าวว่า สํานักงานธนานุเคราะห์ (สธค.) สังกัดกรมพัฒนาสังคมและสวัสดิการ (พส.ป กระทรวงการพัฒนาสังคมและความมั่นคงของมนุษย์ (พม.) เป็นโรงรับจํานําของรัฐที่ดําเนินการมามากกว่า 62 ปี และเป็นส่วนหนึ่งในการช่วยเหลือสังคมไทย ซึ่งเป็นสถาบันการเงินทางเลือกหนึ่งที่ทําให้ประชาชนได้มีโอกาสเข้าถึงบริการทางการเงินของภาครัฐ โดยมีการคิดอัตราดอกเบี้ยที่ต่ํา ซึ่งช่วยลดความเหลื่อมล้ําที่เกิดจากปัญหาการกู้เงินนอกระบบ ส่งผลให้ประชาชนสามารถพึ่งพาตนเองได้และนํามาสู่การสร้างความมั่นคงในการดํารงชีวิต นับว่าเป็นการช่วยเหลือประชาชนอย่างแท้จริง ทั้งนี้ สธค. พร้อมพัฒนาบริการด้วยความเป็นเลิศทั้งทางด้านการขยายสาขาให้กระจายครอบคลุมทั่วประเทศ เพื่อตอบสนองความต้องการของประชาชนผู้ใช้บริการและการเข้าถึงบริการของ สธค. ให้ได้มากที่สุด ซึ่งปัจจุบัน สธค. มีสาขาทั้งสิ้น 36 สาขา และมีแผนเปิดสาขาเพิ่มขึ้นอีก 3 สาขา ที่จังหวัดสุราษฎร์ธานี อุดรธานี และพิษณุโลก
นายไมตรี กล่าวต่อไปว่า เพื่อการพัฒนาบริการด้วยความเป็นเลิศ สธค. ได้นําระบบเทคโนโลยีสารสนเทศมาพัฒนาระบบงานบริการและบริหารจัดการองค์กรอย่างต่อเนื่อง อาทิ ระบบ Pawn Alert ซึ่งเป็นระบบแจ้งเตือนทรัพย์จะหลุดจํานํา ในรูปแบบ Mobile Application การสแกนนิ้ว การสแกนบัตร บัตรคิวกับกระบวนการรับจํานํา ระบบ E-Catalog กับระบบ การจําหน่ายทรัพย์หลุดและการสื่อสารผ่าน Social Media ส่งผลให้ สธค. ได้รับรางวัลพัฒนาองค์กรดีเด่น ด้านการบริหารจัดการสารสนเทศ ประจําปี 2556 และ 2560 ซึ่งนับเป็นความสําเร็จของความมุ่งมั่นในการพัฒนาเทคโนโลยีและนวัตกรรมเพื่อเพิ่มประสิทธิภาพ การปฏิบัติงานและการบริการประชาชนให้ผู้ใช้บริการให้ได้รับความสะดวกรวดเร็ว
นายไมตรี กล่าวเพิ่มเติมว่า สําหรับงานมหกรรมการประมูลทรัพย์หลุดจํานํา สธค. ได้กําหนดจัดขึ้นเป็นประจําทุกปี ซึ่งในปีนี้ ได้กําหนดจัดขึ้น ภายใต้ชื่อ “งานมหกรรมประมูลทรัพย์หลุดจํานํา สธค. โรงรับจํานําของรัฐเคียงคู่สังคมไทย” โดยรูปแบบของงานเป็นการจัดแสดงทรัพย์หลุดจํานําแบบแฟชั่นโชว์ เพื่อเพิ่มความโดดเด่นให้กับสินค้าที่นําไปประมูลกว่า 150 ชิ้น ได้แก่ 1) เครื่องประดับ เช่น ทองคํารูปพรรณ ทองคําเจือประดับอัญมณีเพชรพลอย และ 2) ของแบรนด์เนม เช่น นาฬิกา เครื่องใช้ไฟฟ้า และคอมพิวเตอร์โน้ตบุ๊ค เป็นต้น นอกจากนี้ ได้จัดแสดงนวัตกรรมการบริการรูปแบบสมัยใหม่ที่ทันสมัย และกิจกรรมที่น่าสนใจที่ให้ผู้ร่วมงานมีโอกาสร่วมสนุกพร้อมแจกของรางวัลมากมาย
“ทั้งนี้ อีกหนึ่งกิจกรรมสําคัญเพื่อเป็นการแสดงความขอบคุณลูกค้าผู้ใช้บริการ สธค. คือ การจําหน่ายเครื่องเพชรที่มีคุณภาพในราคาที่คุ้มค่า โดยไม่ต้องมีการประมูลแต่อย่างใด และการมอบทุนการศึกษาให้กับบุตรของลูกค้าผู้มาใช้บริการ สธค. เพื่อเป็นการคืนกําไรสู่สังคม จํานวน 77 ราย ซึ่งผ่านการคัดเลือกตามคุณสมบัติ คือ 1) ผู้ปกครองเป็นลูกค้าผู้มาใช้บริการจํานําและยังคงมีทรัพย์จํานําอยู่ที่ สธค. ในระหว่างขอรับทุนเป็นระยะเวลาต่อเนื่องไม่น้อยกว่า 1 ปี 2) บุตรที่กําลังศึกษาอยู่ในระดับมัธยมศึกษาตอนต้น มัธยมศึกษาตอนปลาย และประกาศนียบัตรวิชาชีพ (ปวช.) 3) บุตรที่มีผลการเรียนเฉลี่ยสะสมไม่ต่ํากว่าระดับ 3 และ 4) รายได้รวมของครอบครัวไม่เกิน 25,000 บาทต่อเดือน” นายไมตรี กล่าวในตอนท้าย